
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 28.08.2001

               Nr. 328

RAPORT

privind proiectul de Lege asupra transferării persoanelor condamnate în străinătate



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de Lege asupra transferării persoanelor condamnate în străinătate, trimis cu adresa nr.328 din 11 iunie 2001, înregistrată sub nr.754/XVIII/11 din 11 iunie 2001. 



Cu avizul nr.472 din 25 mai 2001, Consiliul Legislativ a avizat favorabil proiectul  de lege.



Comisia pentru drepturile omului, culte şi problemele minorităţilor naţionale, sesizată în avizare, a hotărât avizarea favorabilă a proiectului de lege, conform avizului nr.327/XVIII/5 din 20 iunie 2001.

La comisie au fost depuse, în termen, şi înregistrate amendamentele formulate de domnii deputaţi Ştefan Cazimir şi Cornel Bădoiu, din partea Grupului parlamentar al P.S.D. şi de domnul deputat Vasile Moiş din partea Grupului parlamentar al P.R.M. 

Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în şedinţa din 28 august 2001, în prezenţa reprezentanţilor Ministerului Justiţiei.

La examinarea prevederilor asupra cărora s-au formulat amendamente, au luat cuvântul pentru a-şi exprima punctele de vedere, autorii amendamentelor, ceilalţi membrii ai comisiei şi reprezentanţii Ministerului Justiţiei.

După dezbateri, s-a hotărât, cu majoritate de voturi, ca proiectul de Lege asupra transferării persoanelor condamnate în străinătate, să fie supus spre dezbatere şi adoptare plenului Camerei Deputaţilor cu amendamente admise şi însuşite de membrii comisiei, astfel cum rezultă din anexa nr.1 şi cu un amendament respins, astfel cum rezultă din anexa nr.2,  care fac parte integrantă din prezentul raport.

În raport de obiectul şi conţinutul său proiectul de lege face parte din categoria legilor organice.

ANEXA NR.1

AMENDAMENTE ADMISE

Nr.

crt.

Articolul

(text iniţial)

Text adoptat de comisie

(autorul amendamentului)
Motivare

0.

1.

2.
3.

1. 
Declaraţia de cooperare
Art. 1 – România  acordă, la cererea unui alt stat, în condiţiile prevăzute prin prezenta lege, asistenţa cea mai largă posibil în materia transferării persoanelor condamnate. 


Declaraţia de cooperare
Art. 1 – Statul român  asigură, la cererea unui alt stat, în condiţiile prezentei legi, asistenţă în materia transferării persoanelor condamnate. 

Dl. deputat Vasile Moiş.


   Pentru acurateţe lexicală.

2. 
Dreptul aplicabil
Art. 2 – (1) Prezenta lege se aplică numai în baza şi pentru executarea normelor de cooperare judiciară interesând domeniul transferului de persoane condamnate, cuprinse în convenţiile internaţionale la care România este parte, pe care le completează în situaţiile nereglementate. Ca urmare, este admisă numai reciprocitatea convenţională, iar nu şi reciprocitatea de fapt.
Dreptul aplicabil
Art. 2 – (1) Prezenta lege se aplică numai în baza şi pentru executarea normelor de cooperare judiciară interesând domeniul transferului de persoane condamnate, cuprinse în convenţiile internaţionale la care România este parte. Ca urmare, este admisă numai reciprocitatea convenţională,  nu şi reciprocitatea de fapt.

Dl. deputat Vasile Moiş.
Legea cuprinde norme juridice în concordanţă cu textele convenţiilor internaţionale, la care statul român este parte.

3. 
Definiţii
Art. 3 – În înţelesul prezentei legi, termenii şi expresiile:

a) condamnare desemnează orice pedeapsă sau altă măsură privativă de libertate, pronunţată de către un judecător pentru o durată limitată sau nedeterminată în temeiul unei infracţiuni;

.........................................................................................

c) statul de condamnare reprezintă statul unde a fost condamnată persoana care poate fi transferată sau care deja a fost transferată;

d) statul de executare reprezintă statul către care condamnatul poate fi transferat sau a fost deja transferat în vederea executării condamnării sale;

..........................................................................................
Definiţii
Art. 3 – În înţelesul prezentei legi, termenii şi expresiile de mai jos, se definesc după cum urmează:

a) condamnare desemnează orice pedeapsă sau altă măsură privativă de libertate, pronunţată de către un judecător pentru o durată limitată sau nedeterminată ca urmare a săvârşirii unei infracţiuni;

.........................................................................................

c) stat de condamnare reprezintă statul unde a fost condamnată persoana care poate fi transferată sau care deja a fost transferată;

d) stat de executare reprezintă statul către care condamnatul poate fi transferat sau a fost deja transferat în vederea executării condamnării sale;
 ..............................................................................
D-nii. deputaţi Vasile Moiş, Ştefan Cazimir şi Comisia juridică, de disciplină şi imunităţi.
   Pentru claritatea şi acurateţea textului.

4. 

Art. 4  -  (3)  În scopul de a fi transferată, persoana condamnată îşi poate exprima dorinţa fie pe lângă statul de condamnare, fie pe lângă statul de executare.

Art.4 - (3) Persoana condamnată se poate adresa statului de condamnare, ori statului de executare, în scopul de a fi transferată.

Dl. deputat Vasile Moiş.
Pentru rigoare juridică şi acurateţea textului.

5. 
Condiţiile transferării

Art. 5 – O transferare nu poate avea loc, decât în următoarele condiţii:

...............................................
Condiţiile transferării
Art. 5 – O transferare nu poate avea loc decât în  următoarele condiţii:
...........................................
Pentru corectarea punctuaţiei.



lit.e) faptele care au determinat condamnarea trebuie să constituie infracţiuni în raport cu dreptul statului de executare sau ar trebui să constituie astfel de infracţiuni, dacă ar fi survenit pe teritoriul său; 



lit.e) faptele care au determinat condamnarea trebuie să constituie infracţiuni în raport cu dreptul statului de executare sau să fi constituit astfel de infracţiuni, dacă ar fi comise pe teritoriul său; 

Dl. deputat Ştefan Cazimir şi Comisia juridică, de disciplină şi imunităţi.


 Pentru acurateţea textului.



lit.f) statul de condamnare şi statul de executare trebuie să se pună de acord asupra acestei transferări; în caz contrar, transferarea nu are loc. 



lit.f) statul de condamnare şi statul de executare trebuie să se pună de acord asupra acestei transferări; în caz contrar, transferarea nu poate avea loc. 

Dl. deputat Ştefan Cazimir
Pentru  sublinierea caracterului imperativ al normei.

6. 

SECŢIUNEA 1
România, ca stat de condamnare



SECŢIUNEA 1
Statul român ca stat de condamnare

D-nii. deputaţi Ştefan Cazimir, Vasile Moiş şi Comisia juridică, de disciplină şi imunităţi.
Pentru consecvenţă în redactare.

7. 
Obligaţia de a furniza informaţii
Art. 9 - (1) Orice condamnat de către o instanţă română, căruia i se pot aplica prevederile prezentei legi, trebuie să 
fie  informat, prin grija Ministerului Justiţiei, despre conţinutul exact al convenţiei internaţionale incidente.


Obligaţia de a furniza informaţii
Art. 9 - (1) Orice condamnat de către o instanţă română, căruia i se pot aplica prevederile prezentei legi, trebuie să 
fie  informat, în scris, prin grija Ministerului Justiţiei, despre conţinutul exact al convenţiei internaţionale incidente.

Dl.  deputat Cornel Bădoiu.
Se impune a se preciza modalitatea de informare, pe de o parte, pentru a nu se da naştere la eventuale discuţii cât şi pentru identitate de tratament. (vezi alin.5 al art.9).

8. 

Art.9 - (2) - În cazul în care condamnatul şi-a exprimat, pe lângă statul român, ca stat de condamnare, dorinţa de a fi transferat, Ministerul Justiţiei va informa despre aceasta autoritatea centrală competentă a statului de executare, cât mai curând posibil, după rămânerea definitivă a hotărârii.

Art.9 - (2) - În cazul în care condamnatul şi-a exprimat, pe lângă statul român, ca stat de condamnare, dorinţa de a fi transferat, Ministerul Justiţiei va informa despre aceasta autoritatea centrală competentă a statului de executare, cât mai curând posibil, după rămânerea definitivă a hotărârii de condamnare.

Dl. deputat Vasile Moiş.
Este necesară această precizare pentru rigoare juridică.

9. 
Înscrisuri ajutătoare
Art.10 - (1) lit.b)  o copie de pe dispoziţiile legale ale statului de executare, din care să rezulte că faptele care au determinat pronunţarea hotărârii în statul de condamnare constituie o infracţiune în raport cu dreptul statului de executare sau ar constitui o astfel de infracţiune dacă ele ar surveni pe teritoriul său;
Înscrisuri ajutătoare
Art.10 – (1) lit.b)  o copie de pe dispoziţiile legale ale statului de executare, din care să rezulte că faptele care au determinat pronunţarea hotărârii în statul de condamnare constituie  o infracţiune  prevăzută şi pedepsită în dreptul intern al statului de executare, sau să constituie o astfel de infracţiune dacă ar fi fost comisă  pe teritoriul său;

Dl. deputat Vasile Moiş şi Comisia juridică, de disciplină şi imunităţi.
Pentru rigoare juridică şi acurateţea textului.

10. 

Art.10 - (2) 

lit.a) - o copie, certificată pentru conformitate, de pe hotărârea definitivă şi de pe dispoziţiile legale aplicabile;

Art.10 - (2) 

lit.a) - o copie, certificată pentru conformitate cu originalul, de pe hotărârea definitivă de condamnare şi de pe dispoziţiile legale  aplicabile;


Pentru rigoare juridică.



lit.b) un document menţionând  durata condamnării deja executate, inclusiv informaţii asupra oricărei detenţii provizorii, reducerii  pedepsei sau un alt act privind stadiul executării condamnării;

..............................................

lit.b) un document menţionând  durata condamnării deja executate, inclusiv informaţii asupra oricărei detenţii provizorii, a reducerii  pedepsei sau un alt act privind stadiul executării condamnării;

...............................................


   Pentru acurateţe lexicală.



 lit.d) când va fi cazul, orice raport medical sau social despre condamnat, informaţii asupra tratamentului său în statul român şi recomandări pentru continuarea tratamentului său în statul de executare.



lit.d) dacă este cazul, orice raport medical sau social despre condamnat, informaţii asupra tratamentului său pe teritoriul statului român şi recomandări pentru continuarea tratamentului său în statul de executare.

Dl. deputat Ştefan Cazimir şi Vasile Moiş.
 Pentru acurateţea textului.

11. 

Art.10 - (3)  - Statul român poate solicita statului de executare să-i trimită oricare din documentele menţionate la alin. 1, înainte de a formula cererea de transferare sau de a lua hotărârea de acceptare ori de refuzare a transferării. Acelaşi drept îl are şi statul de executare, ori de câte ori solicită statului român să-i transmită documente din cele menţionate la alin.(2).



Art.10 - (3) - Statul român poate solicita statului de executare să-i trimită oricare dintre documentele menţionate la alin. 1, înainte de a formula cererea de transferare sau de a lua hotărârea de acceptare ori de refuzare a transferării. Acelaşi drept îl are şi statul de executare, ori de câte ori solicită statului român să-i transmită documente din cele menţionate la alin. (2).

Dl. deputat Ştefan Cazimir.
   Pentru acurateţe lexicală.

12. 

Art.11 - (2) - Statul român trebuie să dea statului de executare posibilitatea să verifice, prin intermediul unui consul sau al altui funcţionar desemnat de acord cu statul de executare, că acest consimţământ a fost dat în condiţiile prevăzute la alineatul (1).



Art.11 - (2) - Statul român trebuie să dea statului de executare posibilitatea să verifice, prin intermediul unui consul sau al altui funcţionar desemnat de acord cu statul de executare, că acest consimţământ a fost dat în condiţiile alineatului (1).

Dl. deputat Vasile Moiş.
 Pentru acurateţea textului.

13. 

Art.12 - (2) - Statul român nu mai poate să execute ori să continue executarea condamnării atunci când statul de executare consideră executarea condamnării ca fiind terminată.



Art.12 - (2) - Statul român nu mai poate să asigure executarea ori să continue executarea condamnării atunci când statul de executare consideră, potrivit legii, ca terminată executarea condamnării.

D-nii. deputaţi Cornel Bădoiu şi  Vasile Moiş.


 Pentru acurateţea textului şi pentru a evita orice situaţie neconformă cu legea ce reglementează domeniul.

14. 
Revizuirea hotărârii
Art. 13 - (1) Numai statul român, ca stat de condamnare are dreptul de a exercita vreo cale de control judiciar vizând desfiinţarea sau modificarea hotărârii. Condamnatul poate să solicite, chiar după transferare, exercitarea unei asemenea căi de control judiciar.


Revizuirea hotărârii
Art. 13 - (1) Numai statul român, ca stat de condamnare, are dreptul de a exercita căile de control judiciar vizând desfiinţarea sau modificarea hotărârii. Condamnatul poate să solicite, chiar după transferare, exercitarea unei asemenea căi de control judiciar.

Dl. deputat Vasile Moiş.


 Pentru acurateţea textului.

15. 
Proceduri prealabile
Art. 14 – (1) Cererea de transferare formulată de un resortisant străin condamnat de o instanţă română se transmite Ministerului Justiţiei al României.  Ca urmare, ministerul solicită a i se transmite, de urgenţă:


Proceduri prealabile
Art. 14 – (1) Cererea de transferare formulată de un resortisant străin condamnat de o instanţă română se transmite Ministerului Justiţiei al României.  Ca urmare, ministerul solicită să  i se transmită, de urgenţă:

Dl. deputat Vasile Moiş.
 Pentru acurateţea textului.

16. 

Art. 14 - (2) –  Actele menţionate la alin. (1) pot fi solicitate deopotrivă în urma unei cereri de transferare formulată de către oricare din cele două state în relaţie.



Art. 14 - (2) –  Actele menţionate la alin. (1) pot fi solicitate deopotrivă ca urmare a  unei cereri de transferare formulată de către oricare din cele două state în relaţie.

Dl. deputat Vasile Moiş.


 Pentru acurateţea textului.

17. 

Art.14 - (3) - După primirea actelor şi informaţiilor menţionate de alin. (1), Ministerul Justiţiei le va traduce şi apoi transmite, împreună cu cererea de transferare, autorităţii centrale din statul de executare, de la care va cere totodată a-i transmite documentele menţionate la art.10 alin.(1), precum şi consimţământul său la transferare, dacă acceptă cererea.

Art.14 - (3) - După primirea actelor şi informaţiilor menţionate de alin. (1), Ministerul Justiţiei le va traduce şi apoi le va transmite, împreună cu cererea de transferare, autorităţii centrale din statul de executare, de la care va cere totodată a-i transmite documentele menţionate la art.10 alin.(1), precum şi consimţământul său la transferare, dacă acceptă cererea.

Dl. deputat Vasile Moiş.
 Pentru acurateţea textului.

18. 

Art.14 - (5) - Dacă soluţia de refuz al transferării, evocată la alin.(4), rămâne definitivă, Ministerul Justiţiei va informa despre aceasta, în cel mai scurt timp, autoritatea centrală din statul de executare. Informarea condamnatului se va face, în timp util, conform art. 9 alin.(5), prin intermediul Direcţiei generale a penitenciarelor.

Art.14 - (5) - Dacă soluţia de refuz al transferării, evocată la alin.(4), rămâne definitivă, Ministerul Justiţiei va informa despre aceasta, în cel mai scurt timp, autoritatea centrală a statului de executare. Informarea condamnatului se va face, în timp util, conform art. 9 alin.(5), prin intermediul Direcţiei generale a penitenciarelor.

Dl. deputat Vasile Moiş.
 Pentru acurateţea textului.

19. 

Art.15  - (3)  - Competenţa curţii de apel ca şi cea a parchetului de pe lângă curtea de apel sunt determinate după sediul penitenciarului de detenţie sau, când condamnatul este liber, după locuinţa acestuia.



Art.15 - (3)  - Competenţa curţii de apel, ca şi cea a parchetului de pe lângă curtea de apel, sunt determinate după sediul penitenciarului de detenţie sau, când condamnatul este liber, după locuinţa acestuia.

Dl. deputat Ştefan Cazimir.
 Pentru corectarea punctuaţiei, se adaugă   virgulă după sintagma “curţii de apel”.

20. 

Art.15  - (4)  - Cererea se va judeca în camera de consiliu, în prezenţa procurorului şi cu citarea persoanei condamnate sau reprezentantului acesteia. Condamnatul poate fi asistat, la cerere, de un apărător ales ori, în lipsă, numit din oficiu. La nevoie, traducerea se va asigura de către un interpret. Judecata nu va depăşi, pe cât posibil, 10 zile de la înregistrarea cererii, iar sentinţa se va redacta în cel mult cinci zile şi va fi motivată.



Art.15  - (4)  - Cererea se va judeca în camera de consiliu, în prezenţa procurorului şi cu citarea persoanei condamnate sau a reprezentantului acesteia. Condamnatul poate fi asistat, la cerere, de un apărător ales ori, în lipsă, numit din oficiu. La nevoie, traducerea se va asigura de către un interpret. Judecata nu va depăşi, pe cât posibil, 10 zile de la înregistrarea cererii, iar sentinţa se va redacta în cel mult cinci zile şi va fi motivată.

Dl. deputat Ştefan Cazimir.
 Pentru acurateţea textului, se adaugă articolul posesiv “a” înaintea cuvântului “reprezentantului”

21. 

Art.15 - (6) - Despre soluţia definitivă pronunţată de către jurisdicţia română în cererea de transferare, Ministerul Justiţiei va informa, în cel mai scurt timp, autoritatea centrală din statul de executare. Prevederile art. 14 alin. (5) teza 2 sunt  aplicabile.



Art.15 - (6) - Ministerul Justiţiei va informa, în cel mai scurt timp, autoritatea centrală a statului de executare, cu privire la soluţia definitivă pronunţată de către instanţele româneşti în cererea de transferare. Prevederile art. 14 alin.(5) teza 2 sunt  aplicabile.

Dl. deputat Vasile Moiş.
 Pentru rigoare juridică şi acurateţea textului.

22. 

Art.15  - (8) -  În cazul unei persoane care, după ce a fost condamnată printr-o hotărâre penală definitivă pronunţată de o instanţă română, evadează şi  se refugiază pe teritoriul statului al cărui resortisant este, statul român poate să adreseze celuilalt stat o cerere de preluare a executării condamnării. Cererea se formulează de către procurorul general al parchetului de pe lângă curtea de apel în a cărei rază teritorială se află instanţa de condamnare. În cerere se poate include şi solicitarea ca statul de refugiu al condamnatului să ia măsura arestării acestuia sau orice altă măsură pentru a garanta că evadatul va rămâne pe teritoriul său în aşteptarea unei decizii privind cererea. Arestarea persoanei în aceste condiţii nu poate duce la agravarea situaţiei sale penale. După traducerea cererii şi actelor anexe, acestea se transmit Ministerului Justiţiei, spre a fi comunicate autorităţii centrale din statul solicitat.   



Art.15  - (8) -  În cazul unei persoane care, după ce a fost condamnată printr-o hotărâre penală definitivă pronunţată de o instanţă română, evadează şi  se refugiază pe teritoriul statului al cărui resortisant este, statul român poate să adreseze celuilalt stat o cerere de preluare a executării condamnării. Cererea se formulează de către procurorul general al parchetului de pe lângă curtea de apel în a cărei rază teritorială se află instanţa de condamnare. În cerere se poate include şi solicitarea ca statul de refugiu al condamnatului să ia măsura arestării acestuia sau orice altă măsură pentru a garanta că evadatul va rămâne pe teritoriul său în aşteptarea unei decizii privind cererea. Arestarea persoanei în aceste condiţii nu poate duce la agravarea situaţiei sale penale. După traducerea cererii şi a actelor anexe, acestea se transmit Ministerului Justiţiei, spre a fi comunicate autorităţii centrale din statul solicitat.   

Dl. deputat Ştefan Cazimir.
 Pentru acurateţea textului, la teza finală, înaintea  sintagmei “actelor anexe” se introduce articolul “a”.

23. 

Art.16 lit.c) - există indicii suficiente că, odată transferat, condamnatul ar putea fi pus în libertate imediat sau într-un termen mult prea scurt faţă de durata pedepsei rămase de executat potrivit legii române;



Art.16 lit.c) - există indicii suficiente că, o dată transferat, condamnatul ar putea fi pus în libertate imediat sau într-un termen mult prea scurt faţă de durata pedepsei rămase de executat potrivit legii române;

Dl. deputat Ştefan Cazimir.
Pentru respectarea normelor ortografice.

24. 

SECŢIUNEA 2
România, ca stat de executare



SECŢIUNEA 2
Statul român ca stat de executare
Dl. deputat Vasile Moiş şi Comisia juridică, de disciplină şi imunităţi.
   Pentru corelarea cu modificările aduse la art.1.

25. 
Acte necesare
Art.17 - (1) Statul român trebuie, la cererea statului de 

condamnare, să furnizeze acestuia din urmă documentele şi declaraţiile despre care se face menţiune în art.10 alin.(1).


Acte necesare
Art.17 - (1) Statul român trebuie, la cererea statului de condamnare, să furnizeze acestuia documentele şi declaraţiile despre care se face menţiune în art.10 alin.(1).

Dl. deputat Vasile Moiş.
 Pentru acurateţea textului.

26. 
Consimţă-   mântul condamna-tului
Art. 18 – (1) Statul român va solicita oficiului consular român competent, prin intermediul Ministerului Afacerilor Externe, să obţină de la condamnat sau reprezentantul acestuia o declaraţie în care să se consemneze consimţământul la transfer de bună voie şi în deplină cunoştinţă de consecinţele juridice care decurg din transferarea condamnatului în România. Totodată, oficiul consular român va fi solicitat să întocmească un înscris asupra situaţiei sociale şi familiale a condamnatului ţinând seama de afirmaţiile acestuia şi indicând posibilităţile sale de readaptare în România.


Consimţă-   mântul condamna-tului
Art. 18 – (1) Statul român va solicita oficiului consular român competent, prin intermediul Ministerului Afacerilor Externe, să obţină de la condamnat sau de la reprezentantul acestuia o declaraţie în care să se consemneze consimţământul la transfer de bună voie şi în deplină cunoştinţă de consecinţele juridice care decurg din transferarea condamnatului în România. Totodată, oficiul consular român va fi solicitat să întocmească un înscris asupra situaţiei sociale şi familiale a condamnatului, ţinând seama de afirmaţiile acestuia şi indicând posibilităţile sale de readaptare în România.

Dl. deputat Ştefan Cazimir.


Pentru acurateţea textului.

27. 
Probe necesare soluţionării cererii
Art. 19 – (1) Statul român hotărăşte dacă va accepta sau va refuza transferarea care i-a fost solicitată, ţinând seama de informaţiile pe care i le-a furnizat statul de condamnare, de documentele primite de la consulatul român competent şi de alte informaţii pertinente.


Probe necesare soluţionării cererii
Art. 19 – (1) Statul român hotărăşte dacă acceptă sau refuză transferarea care i-a fost solicitată, ţinând seama de informaţiile pe care i le-a furnizat statul de condamnare, de documentele primite de la consulatul român competent şi de alte informaţii pertinente.

Dl. deputat Vasile Moiş.
Pentru acurateţea textului.

28. 
Efectele transferării pentru statul de  executare
Art.20 – (1)  Autorităţile competente ale statului român sunt datoare:

.................................................
Efectele transferării pentru statul de  executare
Art.20 – (1)  Autorităţile competente ale statului român sunt obligate:

..............................................

Comisia juridică, de disciplină şi imunităţi.
Pentru rigoare juridică.

29. 

Art.20 - (2)  Statul român trebuie, dacă i se cere, să indice statului de condamnare, înainte de transferarea persoanei condamnate, pe care anume dintre cele două proceduri o va urma.



 Art. 20 - (2) Statul român trebuie, dacă i se cere, să indice statului de condamnare, înainte de transferarea persoanei condamnate, care dintre cele două proceduri, prevăzute la alin. (1), va fi urmată. 

Dl. deputat Vasile Moiş.


Pentru rigoare juridică.

30. 
Continua-   rea executării
Art. 21 – (1) În cazul în care statul român optează,  în privinţa condamnatului, pentru procedura de continuarea executării, el este legat de natura juridică şi durata pedepsei aşa cum rezultă ele din condamnare.


Continua-   rea executării
Art. 21 – (1) În cazul în care statul român optează  pentru continuarea executării pedepsei aplicate în statul de condamnare, trebuie să respecte natura juridică şi durata pedepsei prevăzute în hotărârea de condamnare. 

Dl. deputat Vasile Moiş.
Pentru rigoare juridică şi acurateţea textului.

31. 
Conversi-    unea condamn-   ării
Art. 22 – (1) În cazul schimbării condamnării, se aplică procedura prevăzută de legislaţia română. În ceea ce priveşte întinderea conversiunii pedepsei şi a criteriilor aplicabile, instanţa română va trebui să respecte totuşi următoarele condiţii:


Conversi-    unea condamn-   ării
Art. 22 – (1) În cazul schimbării condamnării, se aplică procedura prevăzută de legislaţia română. În ceea ce priveşte întinderea conversiunii pedepsei şi a criteriilor aplicabile, instanţa română va trebui să respecte următoarele condiţii:

Dl. deputat Cazimir Ştefan.
Pentru acurateţea textului.

32. 

Art. 22 - (1) lit.c) va deduce integral din pedeapsă perioada de privaţiune de libertate deja executată de condamnat; şi



Art. 22 -  (1) lit.c) va deduce integral din pedeapsă perioada de privaţiune de libertate deja executată de condamnat; 

Dl. deputat Ştefan Cazimir.


 Pentru acurateţe lexicală se elimină conjuncţia “şi” din finalul textului alin.(1) lit.c). 

33. 
Acceptarea sau respingerea cererii
Art. 25 - (1) În cazul în care Ministerul Justiţiei al României primeşte o cerere de transferare din partea unui resortisant român condamnat penal într-un alt stat, se procedează după cum urmează:
Acceptarea sau respingerea cererii
Art. 25 - (1) În cazul în care Ministerul Justiţiei al României primeşte o cerere de transferare din partea unui resortisant român condamnat penal într-un alt stat, se procedează în felul următor:
Dl. deputat Ştefan Cazimir.
Pentru acurateţea textului.

34. 

Art. 25 – (3) Sentinţa se motivează de îndată şi e supusă  recursului în termen de 10 zile de la comunicare. 

Comunicarea către condamnat se face prin fax sau un alt mijloc de transmitere la autoritatea centrală din statul de condamnare, de către Ministerul Justiţiei în cel mai scurt timp posibil.



Art. 25 – (3) Sentinţa se motivează de îndată şi e supusă  recursului în termen de 10 zile de la comunicare. 

Comunicarea către condamnat se face prin fax sau prin   alt mijloc de transmitere la autoritatea centrală din statul de condamnare, de către Ministerul Justiţiei în cel mai scurt timp posibil.

Dl. deputat Ştefan Cazimir.
Pentru acurateţea textului.

35. 

Art. 25 – (4) După ce hotărârea jurisdicţiei române rămâne definitivă, curtea de apel emite un mandat de executare a pedepsei, pe care Ministerul Justiţiei îl transmite autorităţii centrale competente din statul de condamnare, pentru ca transferarea persoanei condamnate să poată avea loc.



Art. 25 – (4) După ce hotărârea instanţei române rămâne definitivă, curtea de apel emite un mandat de executare a pedepsei, pe care Ministerul Justiţiei îl transmite autorităţii centrale competente din statul de condamnare, pentru ca transferarea persoanei condamnate să poată avea loc.

Dl. deputat Vasile Moiş.
Corect este instanţa română, “jurisdicţia” are altă semnificaţie.

36. 
Refuzul opţional al transferării
Art. 28 -  b ) în România s-a pronunţat o hotărâre penală împotriva condamnatului pentru aceeaşi faptă sau dacă o procedură penală este în curs în România pentru aceeaşi faptă şi împotriva aceleiaşi persoane;


Refuzul opţional al transferării
Art. 28 -  b ) în România s-a pronunţat o hotărâre penală împotriva condamnatului pentru aceeaşi faptă sau  o procedură penală este în curs în România pentru aceeaşi faptă şi împotriva aceleiaşi persoane;

Dl. deputat Ştefan Cazimir.
Pentru acurateţea textului.

37. 
Tranzitul
Art. 30 - (2) România poate refuza să acorde tranzitul:
................................................................................


Tranzitul
Art. 30 - (2) Statul român poate refuza să acorde tranzitul:
..................................................................................

Dl. deputat Vasile Moiş.
Pentru corelare cu modificările aduse la art.(1).

38. 

Art.30 - (4) România poate consimţi la o cerere de tranzit al unui condamnat pe teritoriul său, formulată de către un stat terţ, dacă acesta din urmă a convenit cu un alt stat asupra transferării spre sau dinspre teritoriul său.

Art. 30 - (4) Statul român  poate consimţi la o cerere de tranzit al unui condamnat pe teritoriul său, formulată de către un stat terţ, dacă acesta din urmă a convenit cu un alt stat asupra transferării spre sau dinspre teritoriul său.

Dl. deputat Vasile Moiş.
Pentru corelare cu modificările aduse la art.(1).

39. 

Art. 30  - (5) Statul român căruia îi este cerută tranzitarea, poate menţine condamnatul în detenţie pe perioada strict necesară tranzitării teritoriului său. Detenţia este asigurată de Ministerul Justiţiei.



Art. 30  - (5) Statul român căruia îi este cerută tranzitarea poate menţine condamnatul în detenţie pe perioada strict necesară tranzitării teritoriului său. Detenţia este asigurată de Ministerul Justiţiei.

Dl. deputat Ştefan Cazimir.
 Pentru corectarea punctuaţiei, virgula după cuvântul “tranzitarea” se elimină.

40. 

Art. 30 - (7) Cererea de tranzit nu este necesară, dacă se foloseşte spaţiul aerian românesc dar nu este prevăzută nici o aterizare pe teritoriul României.

Art. 30 - (7) Cererea de tranzit nu este necesară dacă se foloseşte spaţiul aerian românesc, dar nu este prevăzută nici o aterizare pe teritoriul României.

Dl. deputat Ştefan Cazimir.
 Pentru corectarea punctuaţiei, se elimină virgula după cuvântul “necesară” şi se adaugă după sintagma “spaţiul aerian românesc”.

ANEXA NR.2

AMENDAMENT RESPINS

Nr.

crt.
Articolul

(text iniţial)
Amendamentul propus 

şi autorul acestuia
Motivare

0.
1.
2.
3.


Conversiunea
Art. 22  –   (2)    Când

condamnării  procedura   de   schimbare  a

condamnării are loc după transferarea persoanei condamnate, statul român va menţine acea persoană în detenţie sau va lua alte măsuri preventive în scopul de  a asigura prezenţa ei în România până la finalizarea acestei proceduri.


Conversiunea
Art. 22  –  (2)     Când

condamnării  procedura    de     schimbare

a condamnării are loc după transferarea persoanei condamnate, statul român va menţine acea persoană în detenţie sau va lua alte măsuri preventive în scopul de  a asigura prezenţa ei pe teritoriul românesc până la finalizarea acestei proceduri.

                     Dl. deputat Vasile Moiş.
 Argumente pentru susţinerea amendamentului.

Pentru redactarea corectă a textului.

Argumente pentru respingerea amendamentului.

Prin vot, s-a hotărât menţinerea textului din proiectul de lege, ca fiind acoperitor pentru situaţia supusă reglementării în acest alineat.

      P R E Ş E D I N T E,                                                           S E C R E T A R,

  dr. Ionel Olteanu                                                              Carmen Dumitriu

red. consilier

Diaconu Dumitra

dact..S. Trandafir

